**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 37: Тэма ўрока:** Лік і лічба 8

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць пазнаваць лічбу 8 і навучацца яе пісаць.

**Задачы:**

* пазнаёміць вучняў з лікам і лічбай 8;
* вучыць абазначаць лікам 8 колькасць мностваў, якія складаюцца з васьмі элементаў; навучыць пісаць лічбу 8;
* працягваць фарміраваць навык складання і аднімання лікаў на практычнай аснове;
* развіваць лагічнае мысленне, памяць, кемлівасць;
* садзейнічаць выхаванню ўмення працаваць самаму і ў калектыве.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лічбамі і знакамі; малюнак- узор напісання лічбы 8; наглядны матэрыял.

**Ход урока**

**І Арганізацыйны момант.**

Устала сонейка даўно,

Зазірнула да нас у акно.

Нас яно падганяе ў клас,

Зараз жа ўрок у нас!

**ІІ Актуалізацыя ведаў і навыкаў навучэнцаў.**

*Матэматычны дыктант.*

* Паменшы лік 5 на 1. Які лік атрымаўся? (4.)
* Які лік стаіць на сёмым месцы ў натуральным радзе лікаў? (7.)
* Які лік стаіць паміж лікамі 3 і 1? (2.)
* Павялічце 4 на 1. (5.)
* На колькі 7 больш за 6? (1.)

Праверка адбываецца з дапамогай картак з лікамі.

* Растаўце лікі ў парадку памяншэння. (7, 5, 4, 2, 1.)
* Назавіце сярод лікаў найбольшы, найменшы лік.

***Вусны лік***

1)Гульнявое заданне “Самы кемлівы”.

1 3 2

1 4 1

2 2 ?

Устанавіце заканамернасці і замест знака пытання пастаўце лік. (Трэба паставіць 2 таму, што сума лікаў у кожным радзе роўна 6.)

2)Загадка:

*Які месяц год канчае, а зіму пачынае?*(Снежань.)

* Выкладзіце з літар слова СНЕЖАНЬ. (Работа праводзіцца на дошцы і на партах.)
* Колькі літар у гэтым слове? (7.)
* Якая літара стаіць на другім, пятым, шостым месцы?
* На якім месцы стаіць літара “ ЭС”, “ЖЭ”, “Ь – мяккі знак”?

3)Задача.

* Шэсць грыбоў знайшоў Вадзім,

А потым яшчэ адзін.

Вы адкажыце на пытанне:

Колькі ён усяго грыбоў знайшоў? (6 + 1 = 7 грыбоў.)

4) с. 22, № 1

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Неабходна паменшыць лікі на 1.



* Які лік і лічба яшчэ вам незнаёмы? (8.)

**Тэма нашага ўрока -** Лік і лічба 8. Сёння на ўроку мы пазнаёмімся з лікам і лічбай 8. Навучымся пісаць лічбу 8.

**ІІІ Засваенне новых ведаў.**

-Колькі прадметаў намалявана на кожным малюнку? (8.) Картку з лічбай 8 настаўнік прымацоўвае на дошцы, вучні кладуць картку з лічбай 8 на парту.

Звяртаецца ўвага вучняў на ўзоры друкаванай і пісьмовай лічбы 8. На лікавым радзе настаўнік паказвае рух ад 7 да 8 і ад 8 да 7, вучні паўтараюць гэты рух на лікавым радзе ў вучэбным дапаможніку.

Задача.

* Семь малюсенькіх кацянят,

Што даюць ім – усё ядзяць.

А адзін смятаны просіць.

Колькі ж усіх кацянят адказаць просім? (7 + 1 = 8 кацянят.)

На дошцы задача суправаджаецца наглядным матэрыялам:

        +  = **8**

 **7 1**

* Як з ліку 7 атрымаць 8?
* Лік 8 большы за лік 7? На колькі?

***Фізкультхвілінка***

Звонка свішча, вые глуха,

Цёмнай ноччу завіруха.

Анідзе няма ёй месца.

То галосіць, то смяецца.

А як стоміцца, прысядзе,

Снежнай гурбаю ў садзе.

 Л. Пранчак

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.74, №3

Заданне на параўнанне лікаў і выразаў. Спачатку вучні знаходзяць значэнне выразу, а затым вынік параўноўваюць з лікам.

2)с.74, №4

У заданні вучні самі задаюць пытанні так, каб адказам было слова “восем”.

3)с.75, №5

Задачу неабходна дабавіць лікамі па сюжэтным малюнку, скласці схему з геаметрычных фігур. Рашэнне састаўляецца з картак на парце і запісваецца на дошцы.

4)с.75, №6

Вучні чытаюць задачу пад кіраўніцтвам настаўніка, называюць умову, пытанне. На партах выкладаюць з картак рашэнне і называюць адказ.

5)с.75, №7

Вучні з апорай на малюнак і графу складаюць спалучэнні па 2 элементы з мноства, якое змяшчае 4 элементы. Звятраецца ўвага на тое, што не мае значэння ў якім парадку размяшчаюцца дзеці на санках. Напрыклад: пара “наперадзе Коля, а за ім Пеця” і пара “наперадзе Пеця, а за ім Коля” – гэта адна і тая ж пара дзяцей.

**V Прымяненне ведаў.**

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

1)с.40 – заданне ад божай кароўкі.

5 + 1 6 – 1

6 + 1 7 – 1

***Фізкультхвілінка для вачэй***

2)с.40, №1

Матэматычная пропісь.

3)с.40, №3

Рашэнне задачы. Вучні спачатку выбіраюць рашэнне, арыентуючыся на апорныя словы ў задачы, затым тэкст дапаўняецца лікамі з выбранага рашэння, дапаўняецца адказ задачы.

4)с.40, №4

Лагічнае заданне. Вучні дамалёўваюць сцяжкі на гірляндзе ў адпаведнасці з выяўленай заканамернасцю.

**VІ Замацаванне новых ведаў і спосабаў дзейнасці.**

***Работа ў рабочым сшытку***

1)с.40, №2

Вучні дапамагаюць Нязнайку і Бураціну выканаць заданне. Нязнайку трэба лікі злучыць стрэлкамі у парадку памяншэння, а Бураціну – у парадку павелічэння.

2)Рашэнне прыкладаў:

7 + 1 8 – 1

1 + 7 8 – 7

**VІІ Падвядзенне вынікаў.**

* Лік да 10 уперад і назад.
* Зафарбуйце лічбу 8.
* За якім лікам стаіць лік 8?
* Назавіце суседзяў ліку 8.
* Колькі прадметаў абазначае лік 8?
* На якім месцы ў натуральным радзе лікаў стаіць лік 8?
* Якія лікі меншыя за лік 8?

**VІІІ Рэфлексія “Астравы”.**

Нашым казачным героям вельмі цікава, які настрой у вас у канцы ўрока:

   

**Востраў**

**суму ?**

 **Востраў**

 **Радасці !**

**Востаў захаплення !**